Mikä on kutsu?
Kutsu on tiedosto, joka annetaan käyttäjille, jotka haluavat pyytää varmennetta varmentajalta. Kun Varmenneapuri on luonut varmentajan, se auttaa sinua toimittamaan kutsun käyttäjille. Käyttäjä voi kaksoisklikata kutsua ja Varmenneapuri ohjaa heidät varmenteen pyytämisprosessin läpi.

Mikä on varmentajan verkkosivusto?
Varmentajan verkkosivusto on tarkoitettu käyttäjille, jotka haluavat ladata varmentajakutsut ja varmentajan varmenteet internetin kautta. Verkkosivusto on tarkoitettu ensisijaisesti käyttäjille, jotka eivät ole saaneet varmentajalta kutsua tai varmentajan varmenteita. Verkkosivusto sisältää myös tietoja, joiden avulla käyttäjät voivat varmistaa, että sivusto kuuluu varmentajalle. Varmentajan varmenteen SHA1-sormenjälki ja varmentajan sähköpostiosoite näytetään varmistamista varten.

Mitä tarkoittaa ”Allekirjoita kutsu”?
Kun käyttäjä pyytää varmennetta varmentajalta, allekirjoitettu kutsu varmistaa käyttäjälle, että kutsu on todella kyseiseltä varmentajalta ja että sitä ei ole muuteltu.